पीएम मोदी मिले बीजेपी के ओबीसी सांसदों से, सरकार और पार्टी की मजबूती के लिए दीं यह हिदायतें  
कहा- जब संसद नहीं चल रही हो तो अपने क्षेत्र में लगातार जनता के बीच रहें
क्षेत्र की समस्याओं का मंत्रियों और अफसरों से मुलाकात कर समाधान करें
क्षेत्र के बीजेपी कार्यकर्ताओं के साथ मिलकर पार्टी के कार्यक्रम करते रहें
उन्होंने कहा कि अपने क्षेत्रों की समस्याओं को लेकर केंद्रीय मंत्रियों और अधिकारियों से मुलाकात कर समस्याओं का समाधान करें. केंद्र सरकार की गरीब कल्याण योजनाओं को पार्टी के कार्यकर्ताओं के साथ मिलकर गरीब जनता को उसका लाभ ज़्यादा से ज़्यादा मिले, इस पर काम करें.पीएम मोदी ने सांसदों से कहा कि समय-समय पर अपने क्षेत्र के कार्यकर्ताओं के साथ मिलकर पार्टी के कार्यक्रम करते रहें.
प्रधानमंत्री नरेंद्र मोदी आने वाले दिनो में  इसी प्रकार से एससी, एसटी, महिला, युवा सांसदों के अलग-अलग समूहों से मुलाकात करेंगे. पीएम मोदी 16वीं लोकसभा के दौरान दो-दो, तीन-तीन राज्यों के लोकसभा और राज्यसभा सांसदों से मुलाकात करते थे.